
SERVICIUL IMPOZITE ȘI TAXE LOCALE

Nr. 13.683 /06.12.2024

RAPORT DE SPECIALITATE

a proiectului de hotărâre pentru modificarea și completarea H.C.L. nr. 78/22.04.2024  privind indexarea cu rata inflației de 10,4% conform datelor furnizate de Direcția Județeană de Statistică, respectiv rotunjirea la leu a nivelurilor, pentru valorile impozabile, impozitele și taxele locale și alte taxe asimilate acestora, care constă într-o anumită sumă în lei sau care sunt stabilite  pe baza  unei anumite sume în lei, precum și amenzi pentru anul 2025 

Având în vedere:
Referatul de aprobare înregistrat sub nr. 13.682 din data de 06.12.2024 al Primarului Municipiului Marghita;

Văzând prevederile art. 491 din Legea nr. 227/2015 privind Codul fiscal, cu modificările și completările ulterioare, potrivit căruia indexarea impozitelor și taxelor locale este reglementată astfel: 

‘’(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice, cu excepţia impozitului/taxei pe clădiri care se actualizează anual în baza valorilor clădirilor şi terenurilor acoperite de acestea, cuprinse în Studiile de piaţă referitoare la valorile orientative privind proprietăţile imobiliare din România, administrate de Uniunea Naţională a Notarilor Publici din România.

(1^1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei. 

(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. ...”.

(3) Dacă hotărârea consiliului local nu a fost adoptată cu cel puțin 3 zile lucrătoare înainte de expirarea exercițiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin.(1).’’

Ținând cont de faptul că:

- în baza dispoziției legale antecitate, consiliul local a adoptat la data de 22.04.2024, Hotărârea nr. 78 - pentru indexarea cu rata inflației de 10,4 % conform datelor furnizate de Direcția Județeană de Statistică, respectiv rotunjirea la leu a nivelurilor pentru valorile impozabile, impozitele și taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025.

- la data de 24.10.2024, a fost publicată în Monitorul Oficial nr.1069, Ordonanța de urgență a Guvernului nr. 124/2024 privind prorogarea unor termene şi consolidarea capacităţii administrative în domeniul impozitării proprietăţii, care, între altele, intervine și asupra O.U.G. nr. 16 /2022 pentru modificarea art. 7 alin. (13) din Legea nr. 52/2003 privind transparenţa decizională în administraţia publică,  care a stat la baza aprobării anexei nr. 1 sub forma adoptată  prin  H.C.L. nr. 78/22.04.2024.

Promovarea acestui proiect are la bază prevederile :

-A). art.I al  O.U.G. nr. 124/23.10.2024 privind prorogarea unor termene și consolidarea capacității administrative în domeniul impozitării proprietății, publicată în Monitorul Oficial nr. 1069/24.10.2024, prin care au fost adoptate noile reglementări în materie fiscală ,, prevederile pct. 106 și 107-116 din O.G. nr. 16/2022 se aplică începând cu data de 01.01.2026,,,

- B). precum și ale Legii nr. 74 din 02.04.2024 pentru modificarea şi completarea Legii nr. 227/2015 privind Codul fiscal, publicată în Monitorul Oficial nr. 290/03.04.2024, prin care a fost creat cadrul legal adecvat pentru ca autoritățile locale deliberative să poată acorda reduceri la impozitul pe clădiri și teren pentru donatorii de sânge, astfel încât să fie încurajată donarea de sânge.
A). O.U.G. nr. 124/2024 statutează la art. I  că prevederile pct. 106 şi 107-116 ale O.G. nr. 16/2022,   se aplică începând cu data de 1 ianuarie 2026, astfel:

Articolul I  ,, La articolul IX din Ordonanţa Guvernului nr. 16/2022 pentru modificarea şi completarea Legii nr. 227/2015 privind Codul fiscal, abrogarea unor acte normative şi alte măsuri financiar-fiscale, publicată în Monitorul Oficial al României, Partea I, nr. 716 din 15 iulie 2022, aprobată cu modificări şi completări prin Legea nr. 370/2022, cu modificările ulterioare, litera i) se modifică şi va avea următorul cuprins:

i) prevederile pct. 106 şi 107-116 se aplică începând cu data de 1 ianuarie 2026.,,

Cu alte cuvinte, legiuitorul menţine/amână până la începutul anului 2026, următoarele:

- actualul sistem de calcul al impozitelor pe clădiri și terenuri, se va menţine până la începutul anului 2026;

- aplicarea noului mod de calcul a valorii impozabile pentru clădiri, pe baza valorii de studii de piață,  respectiv pentru terenuri ( ocupate de contrucții, respectiv extravilane) fiind amânată, până la 1 ianuarie 2026;

- limita maximă de 50% a cotelor adiţionale ce poate fi aplicată la impozitele şi taxele locale, faţă de nivelurile maxime stabilite în titlu IX al Legii nr. 227-privind Codul fiscal, se va menţine până la începutul anului 2026;

- majorarea impozitelor și taxelor locale de către consiliile locale ( fără a fi stabilită prin lege o cotă maximă) , fiind amânată, până la 1 ianuarie 2026.
 
B). Legea nr. 74 /2024  statutează la art. I-III  că se pot acorda reduceri procentuale a 

impozitului pe clădiri/teren, pentru persoanele fizice care au în proprietate o clădire/un teren situat în România şi care fac dovada a cel puţin trei donări de sânge în cursul unui an calendaristic, astfel:
,, Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

1. La articolul 456, după alineatul (2) se introduc trei noi alineate, alin. (2^1)-(2^3), cu următorul cuprins:
(2^1) Consiliile locale pot hotărî acordarea unei reduceri procentuale a impozitului pe clădiri pentru persoanele fizice care au în proprietate o clădire situată în România şi care fac dovada a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare. Normele privind admisibilitatea donatorilor de sânge şi de componente sanguine umane, stabilite prin ordin al ministrului sănătăţii, se aplică în mod corespunzător.
(2^2) Persoanele cu dizabilităţi pot beneficia de aceeaşi reducere procentuală a impozitului pe clădiri, prevăzută la alin. (2^1).
(2^3) Reducerea se poate cumula cu bonificaţia acordată în condiţiile art. 462 alin. (2) şi se aplică diferenţei rezultate în urma scăderii bonificaţiei din impozitul datorat.
2. La articolul 456, alineatul (3) se modifică şi va avea următorul cuprins:
(3) Scutirea sau reducerea de la plata impozitului/taxei, stabilită conform alin. (2), (2^1)-(2^3), se aplică începând cu data de 1 ianuarie a anului următor celui în care persoana depune documentele justificative.
3. La articolul 464, după alineatul (2) se introduc trei noi alineate, alin. (2^1)-(2^3), cu următorul cuprins:
(2^1) Consiliile locale pot hotărî acordarea unei reduceri procentuale a impozitului pe teren pentru persoanele fizice care au în proprietate un teren situat în România şi care fac dovada a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005, republicată, cu modificările şi completările ulterioare. Normele privind admisibilitatea donatorilor de sânge şi de componente sanguine umane, stabilite prin ordin al ministrului sănătăţii, se aplică în mod corespunzător.
(2^2) Persoanele cu dizabilităţi pot beneficia de aceeaşi reducere procentuală a impozitului pe teren, prevăzută la alin. (2^1).
(2^3) Reducerea se poate cumula cu bonificaţia acordată în condiţiile art. 467 alin. (2) şi se aplică diferenţei rezultate în urma scăderii bonificaţiei din impozitul datorat.
4. La articolul 464, alineatul (3) se modifică şi va avea următorul cuprins:
(3) Scutirea sau reducerea de la plata impozitului/taxei, stabilită conform alin. (2), (2^1)-(2^3), se aplică începând cu data de 1 ianuarie a anului următor celui în care persoana depune documentele justificative.
Articolul II

Procentul reducerii, precum şi documentele justificative necesare dovedirii efectuării numărului minim de donări de sânge se stipulează în cuprinsul hotărârii de consiliu local care instituie reducerea impozitului acordată în baza prezentei legi.

Articolul III

Pentru determinarea sumei finale datorate, în situaţia aplicării reducerii instituite prin prezenta lege, se aplică rotunjirea, definită ca operaţiunea de stabilire a sumelor datorate bugetelor locale la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari..,,

Așadar, înainte să ne gândim la aprobarea punctului B al acestui proiect,  ar trebui să avem în vedere câteva date concrete despre ceea ce înseamnă în cifre acest proces: 

·  La fiecare 2 secunde - cineva în lume are nevoie de sânge; 

·  4.5 l - cantitatea de sânge a unui adult mediu; 

·  450 ml - cantitatea de sânge recoltată la o donare; 

·  8-10 minute - timpul necesar pentru a dona sânge; 

·  24-36 ore - timpul necesar refacerii volumului de sânge donat; 

·  42 de zile - termenul de valabilitate a globulelor roşii donate;

·  5 zile - termenul de valabilitate a trombocitelor donate;

·  56 de zile - perioada minimă de aşteptare necesară între două donări de sânge integral;

·  100.000 - numărul de persoane diagnosticate cu cancer în fiecare an în România; 

·  38% - procentul din populaţia eligibilă pentru a dona sânge; 

·  46 - centre de donare stabilite în Bucureşti şi ţară; 

·  Sub 2% - procentul de oameni din România care donează efectiv; 
· Donarea de sânge niciodată nu o să fie suficientă! 

· Nu există înlocuitor pentru sânge, altul decât donarea de către oameni. Când donăm sânge salvăm vieţi, iar locuitorii municipiului Marghita au dovedit de nenumărate ori că atunci când este nevoie aceştia se pot unii pentru a pune umărul la o cauză umanitară;  

· Acest proiect vine în sprijinul acestor cetăţeni, cei care donează din sângele lor pentru salva vieţi, iar Primăria municipiului Marghita, prin Consiliul Local apreciază şi încurajează donarea de sânge;
· Impactul finaciar estimat al acestei măsuri, asupra bugetului local, în cazul unei reduceri de 10%, este în sumă de 3.284 lei  (100%-  32.842 lei) , defalcat pe următoarele categorii:

- reducere 10%- impozit clădiri rezidențiale -1.902 lei (19.024 lei  -2% din 951.226 lei, debit aferent anului 2025);


- reducere 10%-impozit teren intravilan -1.318 lei (13.818 lei  -2% din 690.917 lei, debit aferent anului 2025).

· Pentru exemplificare, procentele de reducere, acordate de unele primării sunt redate în tabelul următor:

	Denumire UAT
	Procent de reducere acordat

	
	Impozit clădiri
	Impozit teren

	Iași
	100%
	100%

	Vaslui
	100%
	100%

	Petroșani
	100%
	50%

	Petrila
	25%
	25%

	Baia-Mare
	20%
	20%

	Constanța
	20%
	20%

	Giurgiu
	15%
	15%

	Năvodari
	10,4%
	10,4%

	București-sector 4
	10%
	10%

	Alba -Iulia
	10%
	10%

	Covasna
	10%
	10%

	Deva
	10%
	10%

	Țăndărei
	10%
	10%


 În conformitate cu prevederile: 

- art. 16 alin. (2) și art. 27 din Legea finanțelor publice locale nr. 273/2006, cu modificările și completările ulterioare; 

- H.G. 1/2016 pentru aprobarea Normelor metodologice de aplicare a Legii 227/2015, cu modificările și completările ulterioare; 

- art. 491 alin. (1^1) din Legea nr. 227/2015 privind Codul fiscal cu modificările și completările ulterioare; 

- art. 4 și Titlului IX – Impozite și taxe locale art. 453 - art. 500 din Legea nr. 227/2015, privind Codul fiscal, cu modificările și completările ulterioare; 

- OUG 124/23.10.2024 privind prorogarea unor termene și consolidarea capacității administrative în domeniul impozitării; 

- art. 456, alin. (2^1), (2^3) și alin. (3), art. 464 alin. (2^1), (2^3) și alin. (3) din Legea nr. 227/2015 privind Codul fiscal, cu modificările şi completările ulterioare;

- art.I, II din Legea nr. 74 din 02.04.2024 pentru modificarea şi completarea Legii nr. 227/2015 privind Codul fiscal;

- art. 87, alin.(3), (4) și (5), art. 129, alin. (1), alin. (2), lit. b) coroborat cu alin. (4), lit. c) din OUG nr. 57/2019 privind Codul administrativ, cu modificările și completările ulterioare și Raportat la dispozițiile art. 136 alin. (3) si alin. (8) lit. a) din OUG nr. 57/2019, privind Codul administrativ, cu modificările și completările ulterioare, 

PROPUN:

Inițierea unui proiect de hotărâre privind modificarea Anexelor nr. 1 și nr. 10.5, 10.5/A respectiv completarea cu Anexa nr. 19, 19/A :

- nr. 1 -Calculul impozitului/taxei pe clădiri în cazul persoanelor fizice,  Calculul impozitului/taxei pe clădiri în cazul persoanelor juridice,  Calculul impozitului/taxei pe teren în cazul persoanelor fizice şi juridice, 

- nr. 10.5, 10.5/A- Procedura de acordare a facilităţilor la plata impozitului/taxei datorate pentru clădirile şi terenurile utilizate:

-   pentru furnizarea de servicii sociale de către ONG-uri si întreprinderi sociale ca furnizori de servicii sociale (art. 456 alin. 2  lit. c), art. 464 alin. 2 lit. d) din Legea nr. 227/2015 privind Codul fiscal).

-   de organizații nonprofit folosite exclusiv pentru activitățile fără scop lucrativ,  (art. 456 alin. 2 lit. d), art. 464 alin. 2 lit. e) din Legea nr. 227/2015 privind Codul fiscal).

-nr. 19, 19/A- Procedura de acordare a facilităţilor, constând în reducerea cu 10% la plata impozitului/taxei datorate pentru clădirile şi terenurile deținute de către  persoanele fizice donatoare de sânge.

 la HCL nr. 78/22.04.2024 privind stabilirea și aprobarea impozitelor şi taxelor locale pentru anul fiscal 2025 în Municipiul Marghita, astfel: 

Art. 1 Stabilirea  impozitelor şi taxelor locale pentru anul 2025, după cum urmează:

1.  cota prevăzută la art. 457 alin. (1) din Legea nr. 227/2015 privind Codul fiscal (impozit pentru clădirile rezidenţiale şi clădirile- anexă în cazul persoanelor fizice), se stabileşte la 0.08 %;

2. cota prevăzută la art. 458 alin.(1) din Legea nr. 227/2015 privind Codul fiscal (impozit pentru clădirile nerezidenţiale în cazul persoanelor fizice), se stabileşte la 0.2 %; 
3. cota prevăzută la art. 460 alin.(1) din Legea nr. 227/2015 privind Codul fiscal (impozit/taxa pentru clădirile rezidenţiale în cazul persoanelor juridice), se stabileşte la 0.2 %;
4.  cota prevăzută la art. 460 alin.(2) din Legea nr. 227/2015 privind Codul fiscal (impozit/taxa pentru clădirile nerezidenţiale în cazul persoanelor juridice), se stabileşte la 1 %;
5. cota prevăzută la art. 460 alin.(8) din Legea nr. 227/2015 privind Codul fiscal (impozit/taxa pentru clădirile a căror valoare impozabilă nu a fost actualizată în ultimii 5 ani anteriori anului de referinţă în cazul persoanelor juridice), se stabileşte la 7,5% (5%+ 2,5%) prin aplicarea cotei adiționale, de 50 % în baza art. 489 din Legea nr. 227/2015 ).
6. Nivelurile stabilite în sume fixe precum și cuantumul valorilor impozabile sunt prevăzute în Tabloul cuprinzând impozitele şi taxele locale pentru anul 2025 constituind Anexa nr.1, care face parte integrantă din prezenta hotărâre;

7. Cota prevăzută la art. 469 alin. (2) din Legea nr. 227/2015 (impozitul pentru mijloacele 
de  transport agricole utilizate efectiv în domeniul agricol), se stabileşte la 50 %;

8.  Cota prevăzută la art. 470 alin. (3) din Legea nr. 227/2015 (impozitul pentru mijloacele 
de transport hibride), se stabileşte la 70 %;
9. Cota prevăzută la art. 477 alin. (5) din Legea nr. 227/2015 (taxa pentru serviciile de 
reclamă şi publicitate), se stabileşte la 3%, aplicată la valoarea serviciilor de reclamă şi 
    publicitate – exclusiv TVA; 

10.  Cotele prevăzute la art. 481 alin. (2), lit.a)  si lit b) din Legea nr. 227/2015 se stabilesc 

după cum urmează:

i. 2% în cazul unui spectacol de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională
ii. 5% în cazul oricărei alte manifestări artistice decât cele enumerate anterior
Art. 2  Aprobarea procedurii de acordare a următoarelor facilități:

1. Procedura de acordare a facilităţilor la plata impozitului/taxei datorate pentru clădirile  şi 
terenurile utilizate:

-   pentru furnizarea de servicii sociale de către ONG-uri si întreprinderi sociale ca furnizori de servicii sociale (art. 456 alin. 2  lit. c), art. 464 alin. 2 lit. d) din Legea nr. 227/2015 privind Codul fiscal).

-   de organizații nonprofit folosite exclusiv pentru activitățile fără scop lucrativ,  (art. 456 alin. 2 lit. d), art. 464 alin. 2 lit. e) din Legea nr. 227/2015 privind Codul fiscal).

conform  Anexei nr. 10.5 care face parte integrantă din prezenta hotărâre.

2. Procedura de acordare a facilităţilor constând în reducerea cu 10% la plata impozitului/taxei datorate pentru clădirile şi terenurile deținute de către  persoanele fizice donatoare de sânge,conform  Anexei nr. 19,  19/A  care face parte integrantă din prezenta hotărâre.

Art. 3  Anexele nr. 1, 10.5, 10.5/A,  19, 19/A  fac parte integrantă din prezenta hotărâre.

Față de cele mai sus prezentate, în temeiul art. 136 alin. (8) lit. b) din Ordonanța de urgență 
a Guvernului nr. 57/2019 privind Codul administrativ, cu modificările și completările  
ulterioare, s-a întocmit prezentul raport de specialitate care însoțește proiectul de hotărâre 
pentru modificarea și completarea H.C.L. nr. 78/22.04.2024 privind impozitele și taxele 
locale și alte taxe asimilate acestora, pentru anul 2025, ce va fi supus spre analiză, dezbatere 
și aprobare plenului Consiliului local al municipiului Marghita.

Întocmit,

Șef S.I.T.L.

 Mihaela-Florica Ciarnău 

